Asemres n tzamulit yettili-d imi amedyaz atrar yesseqdac aɣanib arusrid deg usenfali-is d tikta n umussu-agi ilmend n tureṣṣin n cbaḥa d tmussni deg uḍris-is udyiz ara yefken tagnit i yimeɣri neɣ i umseflid ad yessexdem allaɣ-is ilmend n tmussni ɣef uḍris-is, ad d-naf imedyazen atraren iqbayliyen ssemrasen deg yiḍrisen-nsen sin n leṣnaf n tzamulit amezwaru d tzamulit tasentalant, d ṣṣenf yewwin lwelha n waṭas n yimedyazen iḍefren tazamulit anda yettkel umedyaz ɣef tmussniwin-is tidelsanin d tseklanin yecban asemres deg uḍris-is yecban tugniwin n uɣanib d umyeḍres anda i d-yettawi tibdar seg yimedyazen d yinzan n leqbayel akka am : ƐAZEM Sliman, ZEDEK Mulud, MAƐṬUB Lwennas...